burgasdotpro/wikipedia huggingface dataset:
Varan komodský

Varan komodský ("Varanus komodoensis") je najmohutnejší žijúci zástupca jašterotvarých z čeľade varanovité. Vo voľnej prírode žije endemicky na indonézskych ostrovoch Komodo (podľa ktorého je nazvaný), Rinca, Padar, Flores, Gili Motang, Owadi, a Samiin. Varan komodský dosahuje dĺžku 2 – 3 metrov. Najväčší zaznamenaný jedinec meral 3,13 metrov a vážil 166 kilogramov.
Prívlastok „najmohutnejší“ si zaslúžil (podobne ako anakonda veľká) kombináciou extrémnej hmotnosti a dĺžky, ktorá však vo svete jašterov nie je rekordná. Dvaja zástupcovia varanovitých (varan novoguinejský a varan mangrovový) môžu byť dokonca ešte dlhší, ale vzhľadom na to, že ide o druhy stromové, väčšina ich subtílneho tela je chvost a tak ich hmotnosť je maximálne okolo desať kilogramov.
Varan komodský bol objavený až v roku 1912 a v súčasnosti je veľmi ohrozený. Vo voľnej prírode zostáva posledných cca 5 000 jedincov a jeho vývoz podlieha ustanoveniam CITES a je možný iba na povolenie indonézskej vlády.
Kramáre

Kramáre () sú miestna časť v Bratislave v mestskej časti Nové Mesto v okrese Bratislava III.
Nachádzajú sa približne medzi komunikáciami Cesta na Kamzík, Pražská a Národným onkologickým ústavom na Klenovej ulici. Za najdôležitejšiu komunikáciu možno považovať Limbovú a Stromovú ulicu, kde sa nachádza väčšina významných inštitúcií. Najvýznamnejším zariadením na Kramároch je Fakultná nemocnica s poliklinikou akademika Ladislava Dérera (hovorovo aj "Nemocnica Kramáre") a Národný ústav detských chorôb (predtým - Detská Fakultná Nemocnica). Na Limbovej má sídlo Ministerstvo zdravotníctva Slovenskej republiky, Slovenská zdravotnícka univerzita a na Stromovej Ministerstvo školstva Slovenskej republiky.
Dopravu na Kramároch zabezpečujú predovšetkým trolejbusy, ktoré prechádzajú cez Stromovú a Limbovú, ako aj k Národnému onkologickému ústavu a Národnému ústavu srdcových a cievnych chorôb.
Trávniky

Trávniky sú miestna časť v Bratislave v mestskej časti Ružinov v okrese Bratislava II.
Lokalita je približne ohraničená ulicami a komunikáciami Bajkalská, Ružinovská, Tomášikova, Prievozská a Gagarinova.
Sídlisku dominuje budova obchodného centra Retro s výškou asi 80 metrov.
Zoznam ulíc na Trávnikoch.
Ulice sú pomenované po kvetoch a rastlinách:
Ostredky

Ostredky sú miestna časť v Bratislave v mestskej časti Ružinov v okrese Bratislava II. Sídlisko má vlastný územný plán ako "Zóna Ostredky", a plánuje sa jeho revitalizácia.
Sú ohraničené približne komunikáciami a ulicami Tomášikova ulica, Trnavská cesta, Vrakunská cesta a Ružinovská.
Teplomilovité

Teplomilovité ("Titanoecidae") je čeľaď dvojpľúcnych pavúkov. Sú to menšie pavúky (4 – 5 mm) tmavého sfarbenia, na brušku môžu byť 2 až 4 biele škvrny (týka sa to však iba samcov), kalamistrum dvojradové.
Rozšírenie.
Na Slovensku žijú 3 druhy na teplých lokalitách. Hojná je len "Titanoeca quadriguttata". Samec má 4 biele škvrny na čiernom abdomene.
Systematika.
V súčasnosti je popísaných 46 druhov v 5 rodoch
Ľudovít I.

Ľudovít I. môže byť:
Armáda (vojenská jednotka)

Armáda je zoskupenie vojenských jednotiek, najčastejšie dvoch a viac zborov, ktoré môžu mať rôzny počet divízií. Veliteľom armády, je obyčajne generálporučík. Na bojisku môže armáda efektívne operovať svojimi zálohami do veľkosti divízie a premiestňovať ich od jednoho zboru k druhému podľa potreby.
Dejiny.
Armády spočiatku nemali jednotnú organizáciu a ich početný stav výrazne kolísal v závislosti od druhu a cieľov ich bojových operácii ale aj od bojiska, síl protivníka. Od začiatku 19. storočia armádu tvorilo 3 až 6 zborov. Zbor tvorili 2 až 4 divízie. Okrem zborov (a divízii) mala armáda aj početné menšie podporné jednotky. Počas napoleonského vpádu do Ruska roku 1812 mala 1. ruská armáda 127 000 mužov, zatiaľ čo 2. iba 40 000. 1. pruská armáda v roku 1866 operovala so 140 000 vojakmi a 2. pruská armáda so 115 000 vojakmi.
Počas prvej svetovej vojny mala 8. ruská armáda 225 000 ľudí, zatiaľ čo v 9. armáde bolo 165 000 ľudí. Cez občiansku vojnu v Rusku boľševici používali armády, ktoré sa neskladali zo zborov ale veliteľovi armády podliehali priamo jednotlivé divízie. Počas druhej svetovej vojny mali nemecké armády rádovo 120 až 250 000 mužov, zatiaľ čo sovietske armády operovali so 60 až 100 000 mužmi. Početný stav armád na západnom fronte sa obyčajne pohyboval okolo 100 000–200 000 mužov.
Zoznam druhov z čeľade teplomilovité

Toto je zoznam druhov z čeľade Titanoecidae .
Anuvinda.
"Anuvinda" Lehtinen, 1967
Goeldia.
"Goeldia" Keyserling, 1891
Nurscia.
"Nurscia" Simon, 1874
Pandava.
"Pandava" Lehtinen, 1967
Titanoeca.
"Titanoeca" Thorell, 1870
Ján Mráz (ekonóm)

Ján Mráz (* 5. máj 1935, Slovensko) je slovenský ekonóm, osvetový pracovník.
Životopis.
Pracovník KOS v Banskej Bystrici (1964-1967). Od roku 1967 pracovník KNV v Banskej Bystrici. Člen výboru Miestneho odboru Matice slovenskej v Banskej Bystrici (1968).
Štrkovec (sídlisko)

Štrkovec je miestna časť a sídlisko v Bratislave a mestskej časti Ružinov v okrese Bratislava II.
Nachádza sa medzi ulicami a komunikáciami Bajkalská, Trnavská cesta, Tomášikova a Ružinovská. Nachádza sa tu Štrkovecké jazero a Areál hier Radosť. Sídlisko vzniklo v rokoch 1962-1964 pre 15 000 obyvateľov ako prvé zo štyroch sídlisk Ružinova. 
Zoznam ulíc.
Ulice s výnimkou Drieňovej, Na paši, Brestovej a Teslovej nesú názvy po východoslovenských mestách a obciach.
Ján Mráz (politik)

Ing. Ján Mráz (* 29. august 1940, Veľký Folkmar) je slovenský politik, bývalý minister výstavby a verejných prác v rokoch 19941998 nominovaný Združením robotníkov Slovenska.
Trnávka (Bratislava)

Trnávka je miestna časť a katastrálne územie v Bratislave v mestskej časti Ružinov v okrese Bratislava II.
Je ohraničená ulicami a komunikáciami Rožňavská na severozápade, Cesta na Senec na severe a Trnavská cesta a Vrakunská cesta na juhu. Východnú hranicu tvorí Farná (Ivanka pri Dunaji).
História.
Okolo 15. storočia patrila táto časť pravdepodobne do vajnorského chotára a mala pomenovanie Dornyk – Dvorník. Pôvodne ho tvorili polia, lúky, pasienky s celkovou plochou vyše . Bola tu aj známa Kuchajda (neskôr vojenské cvičisko) s močiarom (dnešné jazero Kuchajda). Prvé osídlenie tohoto územia nastalo od roku 1869 a prvým bytom bol služobný byt kočiša na majeri Jurajov dvor. Často sa uvádza "Güllov dvor," ale ten sa nachádzal na mieste terajších tlačiarní Bittner. V maďarčine sa povie Juraj György a gülla je v staršej maďarčine gulya, čiže guľa. v Od roku 1872 tu stála "Hecklerova tehelňa". Dornkappel sa začal budovať v cípe medzi majerom Jurajov dvor a tehelňou. Tehelne boli na Trnávke dve. Výstavba štvrte Dornkappel pokračovala až v roku 1918 a masovejšia až od roku 1924. V roku 1938 bol dostavaný kostol. Trnávka sa včlenila do mestskej časti Ružinov v roku 1946. Posledný starosta bol Ján Kramárik. Pred ním bol starostom Pavol Rapoš, po ktorom je pomenovaný miestny Rapošov park pred ZŠ Vrútocká.
Názov.
Súčasné územie bratislavskej časti Trnávka malo pôvodný názov Torrnkapel (od roku 1655) a Dornkappel s viacerými obmenami od roku 1865 do roku 1945. Názov Dornkappel vznikol z nemeckých slov Dorn (tŕň) a Kappel (kaplnka). Kaplnka so zvonicou stála pri tehelni, dodnes má ulica na danom mieste názov Pri zvonici.
Charakteristika.
Občianska vybavenosť.
Nachádzajú sa tu jasle, materská, základná škola a štyri stredné školy (SOU nábytkárske, SOU stavebné, Súkromná stredná umelecká škola, Stredná zdravotná škola), kostol, futbalové ihrisko, zdravotné stredisko, pošta, polícia, veľké nákupné strediská Avion a Soravia. Taktiež pod územie Trnávky spadá Letisko M.R.Štefánika a prírodné kúpalisko Zlaté piesky.
Pamiatky.
Súbor domov (tzv. "Masarykova kolónia") na Trnávke bola postavená v 20. rokoch 20. storočia na vejárovitom pôdoryse. Tvorí ju 30 rovnakých dvojdomov so zalomenými štítmi a s charakteristickým zastrešením domov tzv. „oslími chrbtami“. Tieto strešné konštrukcie sú vytvorené experimentálnou konštrukciou pomocou drevených väzníkov z lepených segmentov.
Ján Stanislav

Ján Stanislav môže byť:
Ján Stanislav (1904)

Prof. PhDr. Ján Peter Stanislav, DrSc. (* 12. december 1904, Liptovský Ján† 29. júl 1977, Liptovský Mikuláš) bol slovenský jazykovedec, slavista a univerzitný profesor. Jeho meno nesie Slavistický ústav Jána Stanislava SAV.
Vo svojej výskumnej činnosti sa zaoberal dejinami a dialektológiou slovenského jazyka a staroslovienčinou, najmä z hľadiska jazykových a kultúrnych pomerov na Veľkej Morave s osobitným zameraním na pôsobenie Cyrila a Metoda na Veľkej Morave. Významnou mierou sa pričinil o poznanie slovenskej historickej gramatiky a najstarších dejín slovenského jazyka.
Rodina.
Narodil sa ako tretie dieťa, dve staršie sestry zomreli ako veľmi malé deti. Celkovo mal 2 bratov a 2 sestry. Pochádzal z prostých pomerov: otec bol remeselník-debnár, matka bola slúžka.
Štúdium, vedecké a pedagogické pôsobenie.
Základnú školu navštevoval v rokoch 1910 – 1915 v Liptovskom Mikuláši. V rokoch 1915 – 1924 študoval na gymnáziách v Levoči a Liptovskom Mikuláši (Gymnázium Michala Miloslava Hodžu), kde aj v júni 1924 maturoval.
Pokračoval štúdiom slavistiky a romanistiky na UK v Bratislave, ktoré ukončil v roku 1928. Dňa 14. decembra 1928 obhájil prácu "Nárečia východnej tretiny Liptova" a bol mu udelený titul PhDr. Po skončení štúdia pracoval v rokoch 1929 – 1938 ako asistent a neskôr docent v Slovanskom seminári FF UK v Prahe, od roku 1939 až do smrti pôsobil ako profesor na Filozofickej fakulte Univerzity Komenského.
Ako prvý preložil do slovenčiny Život Konštantína-Cyrila, Život Metoda (1933), Dlhý aj krátky život Klimenta Ochridského (1950), slovanské životy Nauma Ochridského a ďalšie cyrilo-metodské pramene.
Ocenenia.
V roku 2005 mu prezident SR Ivan Gašparovič prepožičal "in memoriam" štátne vyznamenanie Rad Ľudovíta Štúra I. triedy.
Zoznam starostov Vancouveru

Toto je zoznam starostov mesta Vancouver.
Pasienky (časť Bratislavy)

Pasienky (historicky , , ) je miestna časť v Bratislave v mestskej časti Nové Mesto v okrese Bratislava III.
Sú ohraničené ulicami a komunikáciami Vajnorská, Tomášikova, Bajkalská a Trnavská cesta. Nachádza sa tu nákupné centrum Polus City Center, kúpalisko Kuchajda, plaváreň Pasienky, štadión AŠK Inter, autobusová stanica a Športová hala Pasienky.
Anthony Perkins

Anthony Perkins (* 4. apríl 1932, New York, USA – † 11.september 1991, Hollywood, Los Angeles, Kalifornia) bol americký herec. Jeho najznámejšou úlohou bol Norman Bates z filmu Psycho.
Vinohrady (Bratislava)

Vinohrady sú miestna časť a katastrálne územie v Bratislave v mestskej časti Nové Mesto v okrese Bratislava III.
Na severovýchode ju ohraničuje mestská časť Rača, na juhovýchode Račianska ulica.
Nachádza sa tu železničná zastávka Bratislava-Vinohrady.
Romi Pakuová

Romi Pakuová, , (* 22. január 1972, Tokio) je populárna seijú, teda japonská anime dabérka kórejského pôvodu.
Základné informácie.
Narodila v japonskom meste Tokio, úspešne ukončila "Tóhó Gakuenské Kolégium Drámy a Hudby". Vie plávať, hrať na klavír a pochopiteľne hovoriť po kórejsky. Na jej prvých "Seijú Oceneniach" vyhrala cenu "Najlepšej Ženskej Hlavnej Postavy" za jej prepožičaný hlas pre "Nanu Ósaki" z anime Nana.
Zvykne dabovať hlavne chlapčenské postavy (napríklad Edward Elric, Hitsugaya Toushiro, alebo Tao Ren). Všetci traja menovaní sú nízki a sú na to dosť citliví.
Známe roly.
Dôležité postavy sú zvýraznené hrubým písmom.
Central Hockey League

Central Hockey League (skratka: CHL) bola americká profesionálna hokejová liga. Ligu vlastnila spoločnosť Global Entertainment Corporation. CHL bola založená v roku 1992 Billom Levinsom a Rayom Mironom. V prvej sezóne tu hralo šesť klubov: Oklahoma City Blazers, Tulsa Oilers, Wichita Thunder, Memphis RiverKings, Dallas Freeze a Fort Worth Fire.
Víťazovi sa udeľoval pohár Ray Miron President's Cup.
Súčasné kluby.
CHL sa delí na štyri divízie, v sezóne 2007-08 hrá v lige 17 klubov.
CHL

CHL môže byť:
V hokeji:
Iné:
Sugarcult

Sugarcult je americká pop-punková hudobná skupina, ktorá pochádza z mesta Santa Barbara. Súčasný členovia skupiny sú Tim Pagnotta, Marko DeSantis, Airin Older a Kenny Livingston.Tim sa stretol s ich ex-bubenikom Benom Davisom počas cigaretovej prestávky v skole. Ben (ktorý vtedy hral na bassu) a Tim začali hrať spolu na bežnom základe až kým Tim pozval Airina Oldera, kamarata z triedy, aby pripojil sa k nim.Ben začal hrať na bicie a na basse ho vystriedal Airin.Marko DeSantis bol sa pridal ku kapele po stretnutí s Timom na koncerte skupiny Superdrag.Tim sa spýtal Marka ci nechce s nimi hrať v kapele na gitare a on súhlasil.
Po roku cestovanie a nahrávania, Ben sa spýtal či môže opustiť kapelu a ísť na protialkoholické liečenie. Ben povedal že bol vcelku triezvy keď bol s kapelou niekde vonku potom ako pil a preto aj nadalej ostal v kapele. Kenny Livingston si naplánoval vstúpenie do kapely po nahravaní Palm Trees And Power Lines a cesoval so skupinou.
Diskografia.
Albumy:
Boylov-Mariottov zákon

Boylov-Mariottov zákon v termodynamike a fyzikálnej chémii je vzťah pre izotermický dej prebiehajúci v ideálnom plyne.
"Súčin tlaku a objemu daného látkového množstva ideálneho plynu je pri konštantnej teplote nemenný."
alebo inak
"Pri izotermickom deji s ideálnym plynom so stálou hmotnosťou je súčin tlaku a objemu plynu stály."
Rovnica.
kde "p" je tlak plynu a formula_2 je objem daného množstva plynu.
Izotermickým dejom nazývame dej, pri ktorom je teplota plynu stála. Počas tohto deja dochádza iba ku zmene veľkosti objemu a tlaku. Takáto situácia nastáva len pri veľmi pomalom stláčaní plynu.
Hodnota konštanty závisí na množstve plynu a jeho teplote a podľa stavovej rovnice ideálneho plynu je pre danú teplotu rovná formula_3, kde "n" je látkové množstvo plynu, "R" je molárna plynová konštanta a "T" je termodynamická teplota plynu.
Zápis zákona sa zmení na bežne používaný tvar stavovej rovnice ideálneho plynu
Grafom izotermického deja je p-V diagram s krivkou, ktorú nazývame izoterma. Izoterma je vetva hyperboly.
Platí formula_5 a ak má platiť, že formula_6 , musí platiť aj fakt, že formula_7.
Historická poznámka.
Boylov-Mariottov zákon objavil roku 1662 írsky prírodovedec Robert Boyle. Podľa niektorých historikov vedy však veľmi pravdepodobne jeho exaktnú matematickú formuláciu nevypracoval sám Boyle (vzhľadom k jeho menším znalostiam matematiky), ale skôr jeho asistent Robert Hook. Ten tiež vyvinul vývevu, potrebnú na experimentálne overenie tohto vzťahu. Nezávisle od nich dospel k rovnakému zisteniu v roku 1676 aj francúzsky fyzik Edme Mariotte.
Boylov-Mariottov zákon je historicky prvým zákonom opisujúcim izoproces ideálneho plynu (v tomto prípade izotermický dej). Hoci sa tepelnou rozťažnosťou vzduchu zaoberal už Guillaume Amontons (* 1663, rok po objave Boylovho zákona), prvé presné meranie publikovali až v roku 1802 nezávisle na sebe Joseph Louis Gay-Lussac a John Dalton.)
Cedivočkovité

Cedivôčkovité (lat. "Dictynidae") je čeľaď dvojpľúcnych pavúkov. Sú to malé zavalité pavúčiky, dlhé obyčajne len 2 – 3 mm. Telo je pokryté hustým šupinkovitým ochlpením, ktoré vytvára škvrnitú kresbu. Pavučiny nepravidelné, malé.
Rozšírenie.
Na Slovensku žije asi 20 druhov týchto malých pavúčikov, ich určovanie však nie je ľahké. Výnimkou je "Nigma walckenaeri" so svetlozeleným bruškom, v starších publikáciách je tento druh udávaný pod názvom "Dictyna (= Nigma) viridissima".
Systematika.
V súčasnosti je opísaných 563 druhov v 48 rodoch
čeľaď Dictynidae:
Užovka stromová

Užovka stromová (lat. "Zamenis longissimus"; iné názvy pozri nižšie) je druh nejedovatého hada z čeľade užovkovité ("Colubridae"). 
Názvy.
Slovenské názvy tohto druhu sú: užovka stromová, štíhlovka stromová, staršie: had stromový, had hôrny, užovka Aeskulapova, užovka Eskulapova, Eskulapova užovka.
Vedecké názvy tohto druhu (zoradené chronologicky podľa prvého výskytu) sú: 
Poznávacie znaky.
Užovka stromová je najväčší had na Slovensku. Niektoré exempláre merajú vyše 150 cm. Telo je štíhle, svalnaté. V strede tela je 23 radov šupín, ostatné užovky ich majú spravidla iba 19. Brušné štítky (220 – 230) sú po stranách ohnuté do výšky a utvárajú hranu, ktorá im umožňuje liezť aj po stromoch. Predočný štítok je jeden.
Ekológia a biotop.
Obýva teplejšie lesy, kroviská, zarastené okraje polí, parky a záhrady. Uprednostňuje opustené chaty, stodoly, ruiny, najmä staré hradiská. Živí sa myšovitými hlodavcami, vtákmi a jaštericami. Požiera aj uhynuté jedince. Zimné úkryty opúšťa koncom apríla alebo začiatkom mája. Pári sa v máji. Vajíčka v počte 5 – 8 znáša do starých pňov, do hnijúcich povalových trámov, opadaného lístia i raždia. Mláďatá sa liahnu v auguste a v septembri a merajú asi 20 cm.
Výskyt a stav na Slovensku.
Obýva teplejšie oblasti. Hojnejšie sa vyskytuje iba v Malých Karpatoch, v predhoriach Štiavnických vrchov a vo Vihorlatských vrchoch. Inde je zriedkavá. Najvyššia známa lokalita je hrad Muráň (935 m n m).
Ekosozologický status od roku 2001 "LR:cd" - menej ohrozený druh.
Odhadovaná veľkosť populácie v rokoch 20072012 bola 1 0005 000 jedincov pre alpský bioregión a 100500 pre panónsky bioregión. Krátkodobý trend za posledných 12 rokov (20002012) boli v oboch bioregiónoch "klesajúce". Dlhodobý trend od roku 1988 (19882012) bol v panónskom bioregióne "neznámy". Kvalita biotopov bola vyhodnotená ako "priemerná", z pohľadu krátkodobého trendu "klesajúca" a z pohľadu dlhodobého trendu "stabilná".
Odhadovaná veľkosť populácie v rokoch 20132018 bola 1 0005 000 jedincov pre alpský bioregión a 100500 pre panónsky bioregión. Krátkodobý trend za posledných 12 rokov (20072019) bol "klesajúci". Kvalita i plocha obývaného biotopu bola vyhodnotená ako "klesajúca".
Ekosozologický status od roku 2001 "LR:cd" - menej ohrozený. Z pohľadu výskytu v Karpatoch bol v rámci projektu Bioregio vypracovaný návrh ekosozologického statusu za celé pohorie ako "VU" - zraniteľný a za Slovensko "NT" - takmer ohrozený.
Ochrana.
Zoogeograficky dôležitý teplomilný druh. Naše územie tvorí časť severnej hranice areálu. Ľahko si privyká na turistický ruch a prítomnosť človeka. Stráca plachosť, čo sa jej stáva osudným. Jej stav preto klesá.
Na Slovensku je zaradená do zoznamu chránených rastlín a chránených živočíchov, kde je spoločenská hodnota jedinca vyčíslená na 1000 eur. 
Druh je zaradený do Bernského dohovoru (Príloha III) a smernici o biotopoch (Príloha IV).
Podľa Medzinárodnej únie na ochranu prírody a prírodných zdrojov užovka stromová patrí medzi najmenej ohrozené druhy, trend celkovej populácie nie je známy, miestami je bežná, no populácie sú často izolované, napríklad na Ukrajine patrí medzi tri najvzácnejšie hady a stavy sú klesajúce.
Zoznam druhov z čeľade cedivočkovité

Toto je zoznam druhov z čeľade Dictynidae .
Aebutina.
"Aebutina" Simon, 1892
Ajmonia.
"Ajmonia" Caporiacco, 1934
Altella.
"Altella" Simon, 1884
Anaxibia.
"Anaxibia" Thorell, 1898
Arangina.
"Arangina" Lehtinen, 1967
Archaeodictyna.
"Archaeodictyna" Caporiacco, 1928
Arctella.
"Arctella" Holm, 1945
Argenna.
"Argenna" Thorell, 1870
Argennina.
"Argennina" Gertsch &amp; Mulaik, 1936
Atelolathys.
"Atelolathys" Simon, 1892
Banaidja.
"Banaidja" Lehtinen, 1967
Blabomma.
"Blabomma" Chamberlin &amp; Ivie, 1937
Brommella.
"Brommella" Tullgren, 1948
Callevophthalmus.
"Callevophthalmus" Simon, 1906
Chaerea.
"Chaerea" Simon, 1884
Chorizomma.
"Chorizomma" Simon, 1872
Cicurina.
"Cicurina" Menge, 1871
Devade.
"Devade" Simon, 1884
Dictyna.
"Dictyna" Sundevall, 1833
Dictynomorpha.
"Dictynomorpha" Spassky, 1939
Emblyna.
"Emblyna" Chamberlin, 1948
Hackmania.
"Hackmania" Lehtinen, 1967
Helenactyna.
"Helenactyna" Benoit, 1977
Hoplolathys.
"Hoplolathys" Caporiacco, 1947
Iviella.
"Iviella" Lehtinen, 1967
Lathys.
"Lathys" Simon, 1884
Mallos.
"Mallos" O. P.-Cambridge, 1902
Marilynia.
"Marilynia" Lehtinen, 1967
Mashimo.
"Mashimo" Lehtinen, 1967
Mastigusa.
"Mastigusa" Menge, 1854
Mexitlia.
"Mexitlia" Lehtinen, 1967
Mizaga.
"Mizaga" Simon, 1898
Nigma.
"Nigma" Lehtinen, 1967
Paradictyna.
"Paradictyna" Forster, 1970
Penangodyna.
"Penangodyna" Wunderlich, 1995
Phantyna.
"Phantyna" Chamberlin, 1948
Qiyunia.
"Qiyunia" Song &amp; Xu, 1989
Rhion.
"Rhion" O. P.-Cambridge, 1870
Saltonia.
"Saltonia" Chamberlin &amp; Ivie, 1942
Shango.
"Shango" Lehtinen, 1967
Sudesna.
"Sudesna" Lehtinen, 1967
Tahuantina.
"Tahuantina" Lehtinen, 1967
Tandil.
"Tandil" Mello-Leitão, 1940
Thallumetus.
"Thallumetus" Simon, 1893
Tivyna.
"Tivyna" Chamberlin, 1948
Tricholathys.
"Tricholathys" Chamberlin &amp; Ivie, 1935
Viridictyna.
"Viridictyna" Forster, 1970
Yorima.
"Yorima" Chamberlin &amp; Ivie, 1942
Kaga (provincia)

Provincia Kaga () bola stará japonská provincia, na ktorej území sa dnes nachádza južná časť prefektúry Išikawa. 
Vládol jej rod Maeda, hlavným mestom bola Kanazawa. Kaga hraničila s provinciami Ečizen, Eččú, Hida a Noto. Bola súčasťou administratívnej oblasti Hokurikudó.
Toxicita

Toxicita je schopnosť chemickej látky spôsobiť poškodenie organizmu.
Pri posudzovaní toxicity sa rozlišujú účinky jednorazového alebo dlhodobého prijmu – akútny, subchronický, chronický ako aj cesta akou sa dostáva do organizmu – inhalácia vzduchom, príjem potravou a vodou, pokožkou či inou biomembránou. Pod pojmom toxicita sa nerozumie len jedovatý účinok látok, ale aj karcinogénny – v širšom zmysle slova tvorba nádorov, teratogénny – vývinové anomálie, mutagénny – zmeny v genetickej informácii organizmu.
Toxické prvky.
Toxické prvky sa môžu vyskytovať v niektorých surovinách a produktoch živočíšneho, ale predovšetkým rastlinného pôvodu ako prirodzené zložky potravín v množstve, ktoré nie je pre človeka toxické. Vyššia koncentrácia toxických prvkov spravidla indikuje kontamináciu surovín a produktov z vonkajšieho prostredia. Toxické prvky a ich zlúčeniny sa môžu dostať do potravín z chemických látok používaných v poľnohospodárstve, z obalov, zo zariadení potravinárskeho priemyslu, exhalátov a pod.
Najčastejšie a najnebezpečnejšie sa vyskytujúce toxické prvky sú:
Tótómi

Provincia Tótómi () je bývalá japonská provincia, na ktorej území sa dnes rozkladá západná časť prefektúry Šizuoka. 
Hradné mesto provincie ležalo pôvodne v blízkosti dnešného mesta Iwata, ale v priebehu obdobia Sengoku bolo najdôležitejším hradným mestom Hamamacu. Tótómi najskôr ovládal klan Imagawa, neskoršie tu vládol Iejasu Tokugawa až do čias, keď ovládol oblasť Kantó.
Suruga (provincia)

Provincia Suruga () bola stará japonská provincia, na ktorej území sa dnes rozkladá východná časť prefektúry Šizuoka.
Suruga hraničila s provinciami Izu, Kai, Sagami, Šinano a Tótómi a mala prístup k Tichému oceánu cez Suruga (záliv).
Starobylé hlavné mesto bolo neďaleko súčasného moderného mesta Šizuoka a bolo najdôležitejším mestom feudálneho obdobia. Skoro počas celého obdobia Sengoku, provincii vládol klan Imagawa. Potom ako bol Jošimoto Imagawa porazený Nobunagom Oda, Imagawa bol rozdrvený a provincia bola obsadené Šingenom Takedom. Neskoršie Iejasu Tokugawa odstúpil provinciu jednému zo svojich spojencov.
V období Edo léno Suruga zahŕňalo aj oblasti Tanaka, Numazu a Odžima.
Music

Music môže byť:
Riders on the Storm

Riders on the Storm môže byť:
Riders on the Storm (skupina)

Riders On The Storm je hudobná skupina, pozostávajúca z dvoch pôvodných členov skupiny The Doors (Ray Manzareka, Robby Kriegera), speváka Bretta Scalionsa, druhého gitaristu Philla Chena a bubeníka Ty Dennisa. 
Zostava vymenila začiatkom roku 2007 speváka Iana Astubryho zo skupiny The Cult, za Bretta Scalionsa zo skupiny Fuel.
Armádny zbor

Armádny zbor alebo zbor je vojenská jednotka; vo väčšine armád zbor tvoria najmenej dve divízie. Je menší ako armádna skupina alebo armáda. Veliteľom zboru je najčastejšie generálporučík. Najmenej dva zbory sa môžu spájať a vytvárať armády. V západnej Európe sa zbory obyčajne označujú rímskymi číslicami (napr. XI. zbor), zatiaľ čo divízie sa označujú arabskými (napr. 13. gardová strelecká divízia) a názvy armád sa často píšu slovne (napr. šiesta armáda). V slovenčine tento spôsob zápisu nie je záväzný.
V slovenskej a českej terminológií pomenovaní domácich vojenských jednotiek, bol armády zbor prevažne zložený z pechotných alebo vševojskových jednotiek a a zahŕňa aj podporné a zabezpečovacie jednotky. Zbory niektorých iných štátov však nemuseli byť len pechotné, mohli byť aj tankové, mechanizované alebo horské.
Medzinárodné označenie zboru - "corps" používané v angličtine, francúzštine alebo ruštine ("korpus") je odvodené od označenia telo, základná jednotka. Členenie na zbory sa zaužívalo v armádach európskych štátov počas Napoleonských vojen.
Podháj (Bratislava)

Podháj je miestna časť v bratislavskej mestskej časti Lamač v okrese Bratislava IV.
Je ohraničená približne komunikáciou, ktorá oddeľuje Malé Karpaty od mesta, nachádza sa tu ulica Podlesná cesta ako aj rovnomenná ulica Podháj, ktorá je zároveň hlavnou dopravnou tepnou na sídlisku, v blízkosti sa nachádza Malokarpatské námestie a základná škola. Podháj je zároveň aj sídliskom v Lamači, vybudovaným v rokoch 1974 – 1976. Sídlisko Podháj sa nachádza na uliciach  Studenohorská, Heyrovského, Bakošova, Na barine, Stanekova, Havelkova a Podlesná, pomenované väčšinou po akademikoch SAV. Na Barine sa nachádza domov dôchodcov a na Heyrovského ulici sa nachádza Materská škola Heyrovského 4.
V tejto časti Lamača sa nachádza Malokarpatské námestie, ktoré je kultúrno-spoločenským centrom. Nachádza sa na ňom zdravotné stredisko, lekáreň, Kulla, pošta, základná škola, materská škola, miestny úrad, kino Lamač, trafika, reštaurácie a kaviareň. Na Malokarpatskom námestí sa nachádza aj TESCO a na Hodonínskej ulici LIDL.
Volapük

Volapük [vola'pyk] je umelý jazyk, ktorý vytvoril v rokoch 1879 – 1880 Johann Martin Schleyer, rímskokatolícky kňaz v Nemecku. Schleyer cítil, že Boh mu vo sne povedal, aby vytvoril medzinárodný jazyk. Kongresy tohto jazyka sa konali v roku 1884 (Friedrichshafen), 1887 (Mníchov), a 1889 (Paríž). Prvé dva sa konali v nemčine, posledný len v jazyku Volapük. V roku 1889 existovalo asi 283 klubov, 25 periodik v alebo o tomto jazyku a 316 učebníc v 25 jazykoch.
Neskôr začala činnosť volapukistov upadať a hnutie stratilo skoro všetkých členov. Odhaduje sa, že v roku 2000 jazyk používalo približne 20 ľudí. Jazyk bol nahradený koncom 20. storočia omnoho jednoduchším a na učenie ľahším esperantom.
Kultúra.
Hudba.
Vo volapüku tvoria hudbu skupiny Pichismo, DJ Volablud, Fred Fopanas, DJ Nimalegad a Breinadol. 21. novembra 2011 vydalo vydavateľstvo Keratonods hardcorovú kompiláciu "VOLAPÜK HARDCORE EP VOL. 1".
Metaforické použitie slova Volapük.
V niektorých jazykoch, napríklad v dánčine a v esperante sa slovo "Volapük" používa vo význame "nezmysel, nezrozumiteľnosť".
Ukážka.
Otčenáš:
Interlingua

Interlingua alebo interlingva je umelý medzinárodný jazyk založený voľne na románskych jazykoch, hlavne na latinčine. Do istej miery ide o zjednodušenú latinčinu. V definitívnej podobe bol publikovaný v roku 1951 Medzinárodnou asociáciou pre pomocný jazyk.
Dejiny.
Za pôvodcu jazyka možno považovať Medzinárodnú asociáciu pre pomocný jazyk, ktorá na podobnom projekte pracovala od svojho založenia v roku 1923.
V priebehu vývinu jazyka bolo navrhnutých veľa variantov, väčšinou to mali byť revízie dovtedajších umelých jazykov, napríklad esperanta, ida či interlingue (occidentalu.) Nakoniec bol navrhnutý úplne nový umelý jazyk, hoci dosť podobný esperantu.
Interlingua sa dnes málo používa, existuje Union mundial pro interlingua (Svetová únia pre interlinguu) a Societate American pro interlingua (Americká spoločnosť pre interlinguu), vychádza aj časopis Panorama In Interlingua a existuje aj verzia wikipédie v tomto jazyku.
Povaha jazyka.
Slovná zásoba.
Slovná zásoba interlinguy je odvodená prevažne z románskych jazykov, konkrétne z latinčiny, francúzštiny, taliančiny a španielčiny, veľká časť slovnej zásoby je tiež prevzatá z angličtiny, nemčiny a ruštiny.
Gramatika.
Gramatika interlinguy je odvodená z románskych jazykov. 
Interlingua má určitý ("le") a neurčitý ("un") člen. Ich použitie je rovnaké ako v angličtine. 
Podstatné mená sa neskloňujú a nelíšia sa rodom, majú len množné číslo, ktorý sa tvorí koncovkou "-s" (respektíve "-es", ak slovo končí spoluhláskou).
Prídavné mená a príslovky sa stupňujú rovnako ako vo francúzštine, komparatív sa tvorí pomocou predložky "plus" (bez člena), superlatív pomocou "le plus". 
Osobné zámena majú štyri pády: nominatív, objektív, reflexív a genitív.
Existujú tri triedy slovies, ktoré sa líšia podobne ako vo francúzštine koncovkou infinitívu "-ar", "-er" a "-ir". Každá má iné časovanie.
Slovosled interlinguy je podmet - prísudok - predmet.
Jurajov dvor

Jurajov dvor (, ) je miestna časť v Bratislave v mestskej časti Nové Mesto v okrese Bratislava III.
Nachádza sa medzi komunikáciami Vajnorská a Rožňavská, medzi ulicami Bojnická, Pri dvore a Magnetová. Na Vajnorskej ulici sa nachádza Vozovňa Jurajov dvor a na Magnetovej ulici štadión Istrochem.
Jurajov dvor bol pôvodne názov majera, na ktorom sa ešte v polovici šesťdesiatych rokov 20. storočia chovali kravy, kone a ďalšie zvieratá patriace na poľnohospodársku usadlosť. 
V susedstve majera (v smere na Vajnorskú) sa ešte v 60. rokoch 20. storočia nachádzali prízemné domčeky.
Majer aj uvedené domčeky boli pred rokom 1980 zbúrané a stali sa parkovacími plochami pre autobusy bratislavskej mestskej dopravy.
Zoznam parkov a záhrad v Bratislave

Táto stránka obsahuje zoznam mestských a lesných parkov na území Bratislavy, ako aj chránené územia.
Foobar2000

foobar2000 je slobodný audio prehrávač.
Jeho inštalácia je veľmi jednoduchá. foobar2000 si hravo poradí s kodekmi MP1, MP2, MP3, MP4, MPC, AAC, Ogg Vorbis, FLAC / Ogg FLAC, WavPack, WAV, AIFF, AU, SND, CDDA, WMA. Disponuje vynikajúcim 18 kanálovým ekvalizérom.
Pakrižiakovité

Pakrižiakovité (lat. "Uloboridae") je čeľaď dvojpľúcnych pavúkov. Sú to menšie podlhovasté pavúky s kryptickým sfarbením (šupinková kresba a nenápadné hrbolky na brušku, často aj oči sú na hrbolkovitých vyvýšeninách).
Rozšírenie.
Na teplých stráňach žije dosť vzácne "Uloborus walckenaerius". Má nápadnú pavučinu s kľukatým stabilimentom naprieč siete.
Systematika.
V súčasnosti je popísaných 264 druhov v 18 rodoch
Nižná Šebastová

Nižná Šebastová je mestskou časťou mesta Prešov, spadajúca pod územný obvod č. 3. V rámci Prešova tvorí samostatné katastrálne územie. Žije v nej približne 3 000 obyvateľov (2018).
Pamiatky.
"Bližšie informácie v článku Zoznam kultúrnych pamiatok v Prešove (Nižná Šebastová)."
V Nižnej Šebastovej sa nachádza viacero historických a kultúrnych pamiatok. Najvýznamnejšími sú renesančný kaštieľ s opevnením z prvej polovice 17. storočia, na ktorom by v roku 2020 mala byť zahájená rekonštrukcia. Ďalšou významnou historickou pamiatkou je pôvodne františkánsky kostol a kláštor pochádzajúci taktiež z prvej polovice 17. storočia. Obe pamiatky sa nachádzajú na Slanskej ulici. Na spomínanej ulici sa nachádza aj štátny archív Ministerstva vnútra SR. Za kaštieľom na Ľubotickej ulici sa nachádza pomerne rozsiahly park pod názvom Panská záhrada. Centrom Nižnej Šebastovej je už spomínaná Slanská ulica s oddychovou zónou a parkom sv. Jána Nepomuckého.
Hospodárstvo a infraštruktúra.
V katastri mestskej časti Nižná Šebastová sa nachádza aj priemyselná štvrť Širpo, kde sídli množstvo obchodných a výrobných spoločností. V tejto mestskej časti sa nachádza aj Letecká základňa generálplukovníka Jána Ambruša v Prešove a v roku 2020 začala výstavba priemyselného parku Grófske.
Hlavnou dopravnou tepnou Nižnej Šebastovej je štvorprúdová Vranovská ulica, ktorou vedie cesta 1. triedy I/18 a medzinárodná cesta európskeho významu E371 v smere Vranov nad Topľou - Poprad. Severným okrajom Nižnej Šebastovej prechádza železničná trať Prešov - Bardejov a Prešov - Humenné. Mestská hromadná doprava je zabezpečená nosnou trolejbusovou linkou č. 1 a autobusovými linkami 13 a 21. V severnej časti Nižnej Šebastovej sa nachádzajú bývalé kúpele Išľa, pričom momentálne je objekt využívaný ako reštaurácia.
Stanislav Šesták

Stanislav Šesták (* 16. december 1982, Demjata) je bývalý slovenský futbalový útočník. Hral aj za slovenské národné futbalové mužstvo. Do Bochumu prestúpil v lete 2007 z MŠK Žilina za 0,75 milióna eur a podpísal tu štvorročný kontrakt ako náhrada za Theofanisa Gekasa, ktorý odišiel do Bayer 04 Leverkusen. V súčasnosti hráva a koučuje za rodnú obec Demjata.
Kariéra.
Seniorskú kariéru odštartoval v Tatrane Prešov ktorého je odchovancom. Po dvoch seniorských sezónach prestúpil do Slovana Bratislava kde v 39 ligových zápasoch zaznamenal 5 gólov a v sezóne 2003/2004 zažil aj vypadnutie slávneho klubu do druhej ligy. Po sezóne poznačenej zostupom sa Šesták presunul do MŠK Žilina kde zažil úspešné obdobie s titulom v sezóne 2006/07 a 37 gólmi počas troch sezón si zabezpečil angažmán v bundesligovom Vfl Bochum v lete 2007. V debutovej bundesligovej sezóne nastrieľal 13 gólov ku ktorým pridal aj 9 asistencií a bol hlavný dôvod prečo Bochum ukončil sezónu v strede tabuľky. Ďalšie sezóny už ale až tak vydarené neboli a v lete 2010 došlo k odchodu do tureckého MKE Ankaragücü kde si zahral s kolegami z reprezentácie Róbertom Vittekom a Marekom Saparom. Počas jednej sezóny zaznamenal bilanciu 10+2 v 24 ligových zápasoch. Ankaragücü ho po tejto sezóne vykúpilo z Vfl Bochum za 2,2 milióna eur ale obratom ho predalo do Bursasporu za čiastku 2,5 milióna eur.
Slovenská reprezentácia.
Reprezentoval Slovensko už v mládežníckych kategóriach. V seniorskej reprezentácii strelil desať gólov. 15. októbra 2008 v zápase 3. európskej kvalifikačnej skupiny o postup na Majstrovstvá sveta vo futbale 2010 strelil Poľsku dva góly v priebehu dvoch minút (85. a 86. minúta), čím otočil výsledok z 0 – 1 na 2 – 1 a strelil svoje prvé góly v reprezentácii. Je naším najlepším strelcom v kvalifikácii MS 2010 so šiestimi gólmi.
Maroš Klimpl

Maroš Klimpl (* 4. júl 1980, Martin) je slovenský futbalista, ktorý hráva na pozícii obrancu. V súčasnosti je hráč Viktorie Žižkov.
Klimpl je odchovancom Dynama Dolný Kubín, neskôr hrával aj za ligové kluby MŠK SCP Ružomberok a Dukla Banská Bystrica. V roku 2001 prestúpil do českého klubu Viktória Žižkov. Žižkov v roku 2004 zostúpil do druhej ligy a Klimpl po sezóne prestúpil do Baníku Ostrava.
V júni 2007 podpísal trojročnú zmluvu s dánskym klubom FC Midtjylland, ktorý sa pre nasledujúci rok kvalifikoval do Pohára UEFA. V septembri 2008 ho klub uvoľnil na hosťovanie do škótskeho klubu Motherwell FC. Krátko pred vypršaním hosťovania, v decembri 2008, sa vyjadril, že by rád ostal v tomto klube. Hoci hráva na pozícií obrancu, v drese Motherwellu odohral viacero stretnutí na poste stredopoliara.
Svoj prvý gól v reprezentácii strelil v kvalifikačnom zápase proti Írsku 9. septembra 2007.
V lete 2009 bol na skúške v waleskom klube Cardiff City, kde neuspel. Krátko na to odišiel taktiež na skúšku do nemeckého SpVgg Greuther Fürth.
V sezóne 2009/2010 prestúpil do Dundee United, kde odohral 15 zápasov. Potom sa stal voľným hráčom a prestúpil do českého druholigového klubu Viktoria Žižkov, kde odohral len 6 stretnutí. Vo februári prestúpil do srbského klubu FK Sevojno, kde odohral v do konca sezóny 2010/2011 12 stretnútí. Pred začiatkom sezóny 2011/2012 opäť prestúpil, keď sa v júli 2011 stal hráčom Aris Limassol.
Dukla Banská Bystrica

Dukla Banská Bystrica môže byť:
ZTS Dubnica

ZTS Dubnica môže byť:
Peter Šinglár

Peter Šinglár (* 24. júl 1979, Prešov) je slovenský futbalový obranca a bývalý reprezentant, hráč klubu FC VSS Košice. Od roku 2015 v ňom pôsobí taktiež ako hrajúci asistent trénera. Mimo Slovenska pôsobil taktiež na najvyššej klubovej úrovni v Česku a Poľsku. V oboch krajinách získal majstrovský titul.
Klubová kariéra.
FC Tatran Prešov a FC Steel Trans Ličartovce.
Svoju futbalovú kariéru začal v FC Tatran Prešov. V roku 1999 prestúpil do klubu FC Steel Trans Ličartovce, v ktorom od sezóny 1999/2000 hrával v 2. slovenskej lige. Už vo veku 22 rokov plnil funkciu kapitána tímu. Druhú polovicu sezóny 2001/2002 strávil na hosťovaní vo vtedy sa zachraňujúcom prvoligovom tíme ZŤS Dubnica nad Váhom. Po skončení sezóny sa vrátil do Ličartoviec, ktoré si ho stiahli, pretože mali postupové ambície. V následujúce sezóne sa spolu s tímom dostal až do finále Slovenského pohára, v ktorom Ličartovce podľahli Artmedii Petržalka 0:2. Hralo sa na štadióne v Dunajskej Strede a Šinglár odohral celý zápas.
Slovan Liberec.
V roku 2004 prestúpil do českého prvoligového klubu FC Slovan Liberec. Prestupová cena sa pohybovala okolo 100 tisíc eur. V klube nastupoval pravidelne v základnej zostave a stal sa oporou. Svoj debut v 1. českej lige si pripísal 3. septembra 2004 v zápase proti FK Chmel Blšany. Svoj prvý gól v českej lige strelil 6. novembra 2004 v zápase proti 1. FC Slovácko. V lete 2004 sa prebojoval s Libercom až do finále Pohára Intertoto, v ktorom podľahli nemeckému klubu Schalke 04 po dvoch zápasoch s výsledným skóre 1-3. V sezóne 2005/2006 vyhral spolu s Libercom titul v českej Gambrinus lige. V nasledujúcej sezóne sa spolu s klubom dostal až do skupinovej fázy Pohára UEFA.
Wisła Kraków.
30. júna 2008 prestúpil do jedného z najlepších poľských klubov, Wisly Krakov. S „bielou hviezdou“ podpísal ročný kontrakt. V poľskej Ekstraklase debutoval 9. augusta 2008 v zápase proti Polonii Bytom. Svoj prvý a jediný súťažný gól za Wislu strelil 5. apríla 2099 v zápase s Lechom Poznań. V júni podpísal s Wislou predĺženie zmluvy do roku 2011. V lete 2009 si na predzápasovej rozcvičke pred prípravným zápasom proti SV Mattersburg roztrhol krížové väzy. Kvôli liečeniu zranenia vynechal drvivú väčšinu sezóny. Vrátil sa na posledný zápas sezóny, s Odrou Wodzislaw (1:1), v ktorom prihrával na gól Patrykovi Małeckiemu. 31. augusta 2010 s Wislou rozviazal svoj kontrakt. 
MFK - FC VSS Košice.
V septembri 2010 sa stal Šinglár hráčom slovenského prvoligového klubu MFK Košice. V októbri sa stal po príchode nového trénera Štefana Tarkoviča novým kapitánom klubu. V klube sa stal ikonou a funkciu kapitána vykonáva dodnes. V roku 2015 sa stal hrajúcim asistentom trénera.
Reprezentačná kariéra.
V slovenskej reprezentácii debutoval 15. novembra 2006 v zápase proti Bulharsku. Ďalšie vystúpenie si pripísal 6. februára 2007 v priateľskom zápase proti reprezentácii Poľska. Predstavil sa taktiež v dvoch zápasoch kvalifikácie na Majstrovstvá Európy 2008 proti Cypru a Írsku. Svoj posledný zápas za reprezentáciu odohral 16. októbra 2007 proti Chorvátsku.
Marek Čech (1983)

Marek Čech (* 26. január 1983, Trebišov) je slovenský futbalista, v súčasnosti hráč portugalského klubu Boavista FC. Hráva na ľavom kraji obrany, niekedy aj na pozícii ľavého stredopoliara.
Najprv hral v klube FK Slavoj Trebišov, v sezóne 2000-01 vyhral s Interom Bratislava ligu aj pohár. V sezóne 2004-05 bol hráčom AC Sparta Praha, o rok neskôr prestúpil do tímu portugalského majstra FC Porto.
Dňa 15. júla 2008 podpísal kontrakt s nováčikom FA Premier League West Bromwich Albion. Na svoj prvý zápas nastúpil v lige proti Arsenalu na netradičnom poste pravého záložníka. Po tomto zápase nedostával šancu v základnej zostave klubu, 27. decembra dostal príležitosť kvôli zraneniu Paula Robinsona v zápase proti Tottenhamu Hotspur. West Bromwich vyhral tento zápas 2:0 a Marek Čech bol vyhlásený hráčom zápasu. V januári 2009 sa objavili správy ohľadne prípadného prestupu Čecha do talianskeho klubu SSC Neapol.
Reprezentácia.
Marek Čech reprezentoval v juniorských kategóriách, získal bronz na Majstrovstvách sveta do 19 rokov a zúčastnil sa Majstrovstiev sveta do 20 rokov v Spojených arabských emirátoch.
V slovenskej reprezentácii debutoval 9. júla 2004 na turnaji v Japonsku. Vtedy nastúpil na celý zápas proti Japonsku.
Reprezentačné zápasy.
"(Stav k: 12. septembru 2009)"
Grace Kellyová

Grace Kellyová alebo Grace, kňažná monacká (; * 12. november 1929, Philadelphia, Pensylvánia, USA – † 14. september 1982, Monte Carlo, Monako) bola Oscarom ocenená americká filmová a divadelná herečka.
Po svadbe s monackým kniežaťom Rainierom III. v roku 1956 sa stala Jej jasnou výsosťou kňažnou Monaka, ale všeobecne je známa pod menom Kňažná Gracia Patricia monacká. Kňažná mala po sobáši dvojité občianstvo, americké i monacké. Súčasným panovníkom kniežatstva je Albert II., syn kniežaťa Rainiera III. a Grace Kellyovej. 
Celé jej oficiálne meno je : Jej jasná výsosť kňažná Monaka Grace Patricia Kelly Maxence Bertrand Grimaldi . 
Americký filmový inštitút zaradil Grace v roku 1999 na trináste miesto v zozname najlepších amerických herečiek. Hrala napríklad vo filmoch Alfreda Hitchcocka ("Okno do dvora, Vražda na objednávku") alebo "Na pravé poludnie". 
Grace Kellyová zomrela 14. septembra 1982 po automobilovej havárii.
Záluhy

Záluhy sú miestna časť v Bratislave, v mestskej časti Dúbravka v okrese Bratislava IV.
Ohraničuje ich diaľnica D2, Harmincova ulica, ulica Janka Alexyho a lesný porast Devínskej Kobyly.
Prechádza nimi hlavná radiála (Ulica Mikuláša Schneidera-Trnavského), po ktorej premávajú linky MHD zo zastávky:
Ich centrum sa nachádza v okolí Domu služieb.
Záluhy boli vybudované v druhej polovici 20. storočia. Je tu možno pozorovať vo veľkej miere socialistickú architektúru. Rastie tu veľa zelene.
V minulosti sa delili na sídliská:
Krčace

Krčace sú miestna časť v bratislavskej mestskej časti Dúbravka v okrese Bratislava IV.
Ležia v najjužnejšej časti Dúbravky. Hraničia s mestskou časťou Karlova Ves pri komplexe Iuventa. Nachádza sa tu kúpalisko Rosnička, štadión ŠKP a OR PZ. Prechádza nimi hlavná ulica - Mikuláša Schneidera Trnavského, ktorá začína na hranici s Karlovou Vsou a končí na križovatke s ulicou Janka Alexyho medzi Záluhami a Podvornicami. Južnú časť ohraničuje koniec Karloveskej ulice, ktorá pokračuje ako ulica M. Sch. Trnavského a zo severnej časti križovatka s Harmincovou ulicou. 
Je to pustejšia časť so záhradami a močariskami.
V roku 2019 prešla krčacká trieda rekonštrukciou. Generálnou opravou prešla električková trať a jej infraštruktúra, natreli sa stĺpy verejného osvetlenia, vymenili sa výbojkové svietidlá za LED a opravila sa aj elektrická meniareň Krčace.
Podvornice

Podvornice sú miestna časť bratislavskej mestskej časti Dúbravka v okrese Bratislava IV.
Nachádzajú sa od lesa po diaľnicu D2, zo severu ich ohraničuje Agátová ulica a z juhu ulica J. Alexyho. V blízkosti sa nachádza Domov mládeže a colný sklad.
Shavo Odadjian

Shavo Odadjian (* 22. apríl 1974, Jerevan, ZSSR, dnes Arménsko) je člen skupiny System of a Down. Basgitarista, momentálne pôsobí v projekte Achozen spolu s RZA z Wu-Tang Clan-u. Hrá tiež ako DJ.
Rovnice (Bratislava)

Rovnice sú miestna časť bratislavskej mestskej časti Karlova Ves v okrese Bratislava IV.
Nachádzajú sa medzi ulicami a komunikáciami Staré grunty a Líščie údolie. Prevažnú časť oblasti tvorí zeleň. V blízkosti je Karloveská ulica, kde je nákupné centrum, kino, základná škola a gymnázium.
Kútiky

Kútiky sú miestna časť bratislavskej mestskej časti Karlova Ves v okrese Bratislava IV.
Nachádzajú sa medzi ulicami Líščie údolie a Karloveská, v okolí ulíc Púpavová, Pustá, Borská a Pernecká.
Patrónka

Patrónka je lokalita, zastávka verejnej osobnej dopravy a významná úrovňová križovatka v Bratislave v mestskej časti Staré Mesto v okrese Bratislava I.
Názov.
Názov "Patrónka" vznikol začiatkom 20. storočia hovorovým označením pre Rothovu továreň na patróny (arch. náboje) a prakticky až do 60. rokov 20. storočia sa používal paralelne s pôvodným nemeckým pomenovaním "West, Westend" alebo "Westende", prípadne ich slovenských prekladom "Západ", na označenie postupne rozvíjajúcej sa rezidenčnej zástavby nachádzajúcej sa v okolí továrne.
Analogicky bola v 70. rokoch pomenovaná aj novovzniknutá úrovňová križovatka a začiatkom 90. rokov aj jedna z najfrekventovanejších zastávok verejnej osobnej dopravy v Bratislave.
Geografia.
Geomorfologicky sa Patrónka nachádza v celku Malé Karpaty, podcelku Devínske Karpaty a na východe geomorfolofickej časti Lamačská Brána. Malé Karpaty zároveň predstavujú bariéru, ktorou je lokalita fyzicky oddelená od zvyšnej časti Starého Mesta a ktorá je vzhľadom na prevládajúce západné prúdenie na území Slovenska zodpovedná aj za nepatrné lokálne rozdiely v počasí, predovšetkým z hľadiska teplôt. Z hľadiska hydrológie je jediným významným prvkom v lokalite vodný tok Vydrica, ktorej koryto je na veľkej časti územia Patrónky vedené pod zemským povrchom. Fauna a flóra je špecifická iba v lokalitách Sitina, Bubnovka a Horský park za predpokladu, že ich považujeme za súčasť Patrónky.
Keďže z humánnogeografického nepredstavuje Patrónka žiadny štatistický ani administratívny útvar, územie lokality nie je jednoznačne určené. Na základe hovorového označenia ale môžeme Patrónku približne vymedziť ulicami Mlynská dolina, Lamačská cesta, Cesta na Červený most, K Železnej studienke, Pri Suchom mlyne, Brnianska, Hroboňova a Lovinského.
Mierová kolónia

Mierová kolónia je obytná štvrť alebo miestna časť v Bratislave v mestskej časti Nové Mesto v okrese Bratislava III. Pôvodný názov bol Vistra kolónia, projekt vypracoval v 40. rokoch 20. storočia Vladimír Karfík a slúžil pre pracovníkov blízkych chemických závodov (známych v tom čase pod ľudovým názvom "Dynamitka", neskôr "Dimitrovka" a dnes Istrochem). Dnes je Mierová kolónia evidovaná ako nehnuteľná pamätihodnosť Mestským ústavom ochrany pamiatok. 
Existujú tri vchody do Mierovej kolónie, prvý je Magnetová ulica, ktorá sa začína na Vajnorskej ulici, a druhé dva sú z Rožňavskej. K Mierovej kolónii patria 4 ulice – Olbrachtova, Tylova, Chemická a Vihorlatská. V blízkosti sa nachádza futbalové ihrisko a miestna časť Jurajov dvor.
Medzi jarkami

Medzi jarkami alebo Medzijarky () je miestna časť v Bratislave v mestskej časti Podunajské Biskupice v okrese Bratislava II. Tvorí ju sídlisko podľa projektu z roku 1973 od Štefana Svetka, spolupracoval Štefan Ďurkovič. Výstavba prebehla v roku 1973 – 1979.
Je približne ohraničená komunikáciami Hradská, Vrakunská, Popradská a korytom Malého Dunaja.
Obytný súbor patrí po formálnej stránke medzi najodvážnejšie realizácie svojho druhu. Základné bloky, ktorými sú štandardné schodiskové panelové bytové domy, sú zoskupené do troch veľkých polygonálnych útvarov. Obkolesujú vnútorný priestor s rekreačnými plochami a ihriskami. Vybavenosť je sústredená pri ceste prechádzajúcej sídliskom. Architektonicky osobobitne ako atypický objekt je navhrnutý najmenší polygón - tento bytový dom je dnes známy pod názvom „Pentagon“ a kriminalitou. Celkovo je v tomto obytnom súbore 1570 bytov.
Box set

Box set je zbierka albumov väčšinou s pridaným materiálom, ako sú fotky či informácie o pôsobení interpreta v období vydania týchto albumov.
Greatest Hits 1970-1978

Greatest Hits 1970-1978 je výber najväčších hitov skupiny Black Sabbath z obdobia 1970-1978. Je to výber z tvorby z takzvanej prvej/Ozzyho éry.
Ketelec

Ketelec () je miestna časť mestskej časti Podunajské Biskupice v okrese Bratislava II.
Nachádza sa v južnej časti Podunajských Biskupíc, južne od miestnej časti Lieskovec.
V miestnej časti sa nachádzajú len dve stavby. Jedna je z 18. storočia, je zachovalá a obývaná a druhá stavba je z 20. storočia, tiež zachovalá, avšak neobývaná. Od 13. februára 2023 nie je obsluha autobusovou linkou zabezpečovaná.
Lieskovec (Bratislava)

Lieskovec () je osada (bývalá tzv. zániková obec - bez povolenia ďalšej výstavby kvôli Slovnaftu) a miestna časť mestskej časti Podunajské Biskupice v okrese Bratislava II. Nachádza sa v južnej časti Podunajských Biskupíc, severne od časti Ketelec. Nachádza sa tu kaštieľ.
Live at Hammersmith Odeon

Live at Hammersmith Odeon je piaty koncertný album skupiny Black Sabbath.Album bol nahratý v roku 1981 počas Mob Rules Tour. Skladby „Country Girl“ a „Slipping Away“ vychádzajú prvýkrát na oficiálnej nahrávke. Z tohto albumu bolo vyrobených iba 5000 kusov. Posledný kus sa predal 1. mája. Tento album je najpredávanejší album v 9 ročnej histórii Rhino Handmade.